Musashi (barkong pandigmang Hapones)

Ang Musashi (Nihonggo:武蔵) ay ang ikalawang barko ng klaseng Yamato ng Imperyong Hukbong Dagat ng Hapones noong Ikalawang Digmaang Pandaigdig.

Siya at ang kanyang kapatid na barko, ang Yamato, ay ang pinakamabigat at pinakamakapangyarihang armadong barkong pandigma na nalikha sa kasaysayan, na kayang magpatinag ng 72,800 tonelada sa kabuuang bigat at armado ng siyam na 46 na sentimetro (18.1 pulgada) na Type 94 na mga pangunahing baril. Wala sa dalawang barko ang nakaligtas sa digmaan.

Ipinangalan sunod sa sinaunang Lalawigan ng Musashi,Silverstone, p. 334 ang Musashi ay kinomisyon noong kalagitnaan ng 1942, na binago upang magsilbi bilang punong barko (flagship) ng Pinagsanib na Plota (Combined Fleet), at nanatili sa nalalabing bahagi ng taon na nagsasanay. Inilipat ang barko sa Truk noong unang bahagi ng 1943 at sumugod nang maraming ulit sa loob ng taóng iyon kasama ang plota habang bigong hinahanap ang mga puwersang Amerikano. Ginamit siya upang ilipat ang mga puwersa at kagamitan  sa pagitan ng Hapon at iba't ibang mga nasakop na pulò nang maraming ulit noong 1944. Dahil naturpido noong unang bahagi ng 1944 ng isang Amerikanong submarino, napilitan ang Musashi na bumalik sa Hapon upang kumpunihin, kung saan pinalakas ng hukbong dagat ang anti-aircraft armament nito. Naroon ang barko noong Labanan sa Dagat Pilipinas noong Hunyo, subalit hindi nito nakasagupa ang mga nakapalibot na puwersang Amerikano. Pinalubog ang Musashi ng tinatayang 19 na turpido at 17 pambobomba mula sa carrier-based aircraft ng mga Amerikano noong 24 Oktubre 1944 sa kasagsagan ng Labanan sa Golpo ng Leyte. Mahigit sa kalahati ng sakay nito ang nailigtas.

Natagpuan ang napinsalang mga bahagi ng barko noong Marso 2015 ni Paul Allen at ng kanyang pangkat ng mananaliksik.

 Mga Sanggunian 

Kategorya:Mga sasakyang pandigma
Kategorya:Ikalawang Digmaang Pandaigdig
Kategorya:Hapon